**17.04.2024(1).**

**E-pasta nosaukums**

Par praksē nodarbināto ārstniecības personu aizvietošanas maksājumu

**E-pasta teksts**

Nacionālais veselības dienests (turpmāk – Dienests) līdz 2024. gada 1. maijam izmaksās ģimenes ārstu praksēm maksājumu par praksē nodarbināto ārstniecības personu aizvietošanas nodrošināšanu attaisnotas prombūtnes laikā periodam no 2024. gada 1. janvāra līdz 2024. gada 31. decembrim. Maksājums par aizvietošanu aprēķināts atbilstoši Ministra kabineta 2018. gada 28. augusta noteikumu Nr. 555 “Veselības aprūpes pakalpojumu organizēšanas un samaksas kārtība” 11.pielikuma 4.1punktam, ievērojot šādus principus:

1. Maksājums ir 1/12 daļa no praksei plānotās kapitācijas naudas 2024.gadam tām ģimenes ārsta praksēm, kas saņem kapitācijas maksājumu un plānots, ka pakalpojumu sniegs ne mazāk par sešiem mēnešiem.
2. Maksājums ir 1/12 daļa no valsts plānotās kapitācijas naudas, kas vidēji uz vienu praksi 2024. gadam ir 4603.82 eiro, tām ģimenes ārstu praksēm, kas saņem fiksētu maksājumu kā jaunatvērta ģimenes ārsta prakse.
3. Ģimenes ārsta praksēm, kas Dienestu ir informējušas, ka 2024.gadā plāno pārtraukt līgumu un primārās veselības aprūpes pakalpojumus sniegs mazāk par 6 mēnešiem, maksājums ir aprēķināts proporcionāli mēnešu skaitam, kuros prakse plāno sniegt šos pakalpojumus.
4. Ģimenes ārsta praksēm, kas 2024.gadā plāno primārās veselības aprūpes pakalpojumus sniegt ne mazāk par 6 mēnešiem, maksājums nav samazināts.

Par praksē nodarbināto ārstniecības personu aizvietošanas maksājumu informācija tiks sniegta Dienesta organizētajā ikmēneša seminārā ģimenes ārstiem 25.aprīlī. Saite ar izskatāmajiem jautājumiem tiks nosūtīta līdz 22.aprīlim.

Jautājumu gadījumā griezieties pie Dienesta \_\_\_\_\_\_\_\_\_\_\_\_\_ teritoriālās nodaļas, zvanot uz tālruni  \_\_\_\_\_\_\_\_\_\_\_\_, rakstot uz e-pastu \_\_\_\_\_\_\_\_\_\_@vmnvd.gov.lv.